Վիգեն Չիտեչյան

Վիգեն Իվանի Չիտեչյան  (), դիվանագետ, տեխնիկական գիտությունների դոկտոր, պրոֆեսոր։

Կենսագրություն 
Ավարտել է Հայաստանի պետական ճարտարագիտական համալսարանը, Մոսկվայի պետական ավիացիայի ինստիտուտը և Մոսկվայի էներգետիկայի համալսարանը։

1969-1985 թվականներին աշխատել է Հայաստանի պետական ճարտարագիտական համալսարանում՝ որպես էլեկտրական մեքենաների ամբիոնի վարիչ, ապա Թունիսի ազգային ճարտարագիտական ինստիտուտում՝ որպես ամբիոնի վարիչ։
1985-1990 թվականներին եղել է «Հայէլեկտրամեքենա» գիտաարդյունաբերական ձեռնարկության գլխավոր ճարտարագետ։
1990-1991 թվականներին - ՀՀ Արդյունաբերության նախարարի տեղակալ։
1991-1993 թվականներին - ՀՀ պետական նախարար։
1993-1995 թվականներին - ՀՀ փոխվարչապետ։
1995-1997 թվականներին - Ֆրանսիայում ՀՀ արտակարգ և լիազոր դեսպան։
1997-2009 թվականներին - ՀՀ արտակարգ և լիազոր դեսպան Բելգիայում, Նիդեռլանդներում և Լյուքսեմբուրգում, Եվրոպական միությունում ՀՀ առաքելության ղեկավար։
1997-2004 թվականներին - ՆԱՏՕ-ում ՀՀ առաքելության ղեկավար։ 
2009 թվականի մայիսի 26-ին ՀՀ Նախագահի հրամանագրով ազատվել է Բելգիայի Թագավորությունում Հայաստանի Հանրապետության արտակարգ և լիազոր դեսպանի և, համատեղության կարգով, Եվրոպական միությունում Հայաստանի Հանրապետության ներկայացուցչության ղեկավարի պարտականություններից։
2009 թվականի մայիսի 26-ին ՀՀ Նախագահի հրամանագրով նշանակվել է Ֆրանսիայի Հանրապետությունում Հայաստանի Հանրապետության արտակարգ և լիազոր դեսպան։
2009 թվականի նոյեմբերի 7-ին ՀՀ Նախագահի հրամանագրով ազատվել է Նիդեռլանդների Թագավորությունում Հայաստանի Հանրապետության արտակարգ և լիազոր դեսպանի պարտականություններից։
2010 թվականի փետրվարի 20-ին ՀՀ Նախագահի հրամանագրով ազատվել է Լյուքսեմբուրգի Մեծ Դքսությունում Հայաստանի Հանրապետության արտակարգ և լիազոր դեսպանի պարտականություններից։
2011 թվականի հունիսի 14-ին ՀՀ Նախագահի հրամանագրով համատեղության կարգով նշանակվել է Անդորրայի Իշխանությունում Հայաստանի Հանրապետության արտակարգ և լիազոր դեսպան։
2011 թվականի հունիսի 16-ին ՀՀ Նախագահի հրամանագրով համատեղության կարգով նշանակվել է Մոնակոյի Իշխանությունում Հայաստանի Հանրապետության արտակարգ և լիազոր դեսպան։
2012 թվականի փետրվարի 20-ին ՀՀ Նախագահի հրամանագրով համատեղության կարգով նշանակվել է Սուրբ Աթոռում Հայաստանի Հանրապետության արտակարգ և լիազոր դեսպան։
2013 թվականի մարտի 9-ին ՀՀ Նախագահի հրամանագրով ազատվել է Սուրբ Աթոռում Հայաստանի Հանրապետության արտակարգ և լիազոր դեսպանի պարտականություններից։

Շուրջ 150 գիտական հրապարակումների հեղինակ է։

Պարգևներ 
Արտակարգ և լիազոր դեսպանի դիվանագիտական աստիճան
 Մխիթար Գոշի մեդալ (2001)։
 Բելգիայի Թագավորության Մեծ Խաչ շքանշան, 2009
 Ֆրանսիայի Արժանիքի պետական շքանշան, 2011
 «Հայրենիքին մատուցած ծառայությունների համար» 1-ին աստիճանի շքանշան

Անձնական կյանքը 
Ամուսնացած է, ունի 1 որդի։

Ծանոթագրություններ 

Հայ դիվանագետներ
Դիվանագետներ այբբենական կարգով
Հուլիսի 26 ծնունդներ
Երևան քաղաքում ծնվածներ
ՀՊՃՀ շրջանավարտներ
Մխիթար Գոշի մեդալակիրներ
Տեխնիկական գիտությունների դոկտորներ
Հայ պրոֆեսորներ